ફિલ્મમાં કામ કરતા કરતા સલમાન એશને પ્રેમ થઈ ગયો. એશ્વર્યા સલમાનમાં એક સારો માણસ જોઈ રહી હતી, પણ બાદમાં તેને ખ્યાલ આવ્યો કે સલમાન ખાન સ્ત્રીઓની રિસ્પેક્ટ નથી કરતા. ઉપરથી સલમાનને એશ્વર્યા પ્રત્યે એટલો લગાવ થઈ ગયેલો કે, તે સેટ પર એશ્વર્યા સેફ તો છે ને ? આ બધુ શૂટિંગ છોડી ધ્યાન રાખવા જતા. એશ્વર્યાને આ પસંદ ન હતું. તેને શંકા થવા લાગી કે, સલમાન તેના પર ડિટેક્ટિવની જેમ બાજ નજર રાખી રહ્યો છે. તેણે આ સંબંધ પર પૂર્ણવિરામ મૂકવાનું વિચાર્યું. પણ આ સલમાન હતા. આ પહેલા 1997માં સલમાન સોમી અલી નામની પાકિસ્તાની એક્ટ્રેસને ડેટ કરી ચૂક્યો હતો. જે રિલેશનશિપનો અંત આવ્યો કે, સલમાનને એશ્વર્યામાં પ્રેમ દેખાયો. સલમાનનું નામ ભલે પ્રેમ હતું પણ તેને પ્રેમ મળી નહતો રહ્યો. એશ્વર્યા સાથે પણ આવુ જ થયું. સલમાન દારૂના નશામાં રહેતો, તેનો સ્વાભાવ એગ્રેસીવ હતો. એક દિવસ સલમાન નશાની હાલતમાં શાહરૂખ અને એશ્વર્યાની ફિલ્મ ચલતે ચલતેના સેટ પર પહોંચ્યો. સલમાને એશ્વર્યા પર ઠોંસ જમાવ્યો અને સેટ પર હંગામો ખડો કર્યો. એશ્વર્યાએ ચલતે ચલતે છોડી દીધી અને રાની મુખર્જી આ ફિલ્મમાં આવી ગઈ. એશ્વર્યાને આ બિલ્કુલ પસંદ ન હતું. શાહરૂખ સલમાન સાથે ત્યારે બે ત્રણ ફિલ્મો કરી ચૂક્યો હોવાથી તેને સલમાનના સ્વભાવની ખબર હતી. તે વચ્ચે ન પડ્યો. એશ્વર્યાના હાથમાંથી આ ફિલ્મ ગઈ એટલે તે સલમાન પર ગુસ્સે ભરાઈ અને સલમાન સાથેના સંબંધો ફરી કાપવાનું કહ્યું, પણ સલમાન સલમાન હતો. એ ફરી કુછ ના કહોના સેટ પર પહોંચ્યો અને ત્યાં પણ હંગામો કર્યો. એવું કહેવામાં આવે છે કે, તાલના શૂટિંગ સમયે એશ્વર્યાને ફિલ્મમાં લેવા બદલ સલમાને સુભાષ ઘાઈને થપ્પડ મારી દીધેલી. સલમાનના વર્તનના કારણે એશ્વર્યાના માતા પિતાએ સલમાન વિરૂદ્ધ કેસ દાખલ કર્યો, તો સલમાને એશ્વર્યાના ઘરની બહાર પણ ધમાલ મચાવ્યો. પરિણામે એશ્વર્યાએ સલમાન સાથે કામ ન કરવાનો અને ચહેરો પણ ન જોવાનો નિર્ણય લીધો. આ સિવાય એક ઓડિયો ટેપ પણ ત્યારે વાયરલ થયેલી જેમાં સલમાન એશ્વર્યાને ધમકી આપતો હતો. અને અકાળે ભારતની સૌથી સુંદર એક્ટ્રેસ એશ્વર્યા અને હેન્ડસમ સલમાનના સંબંધોનો અંત આવ્યો. તેમના માટે નીચેનો શેર અદ્દલ સલમાનની પ્રેમકહાનીઓ જેવો છે….